
  PARLAMENTUL ROMÂNIEI
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 10 noiembrie 2009

PL.x. 531/2009


          AVIZ
asupra proiectului de Lege privind reparaţiile morale şi materiale pentru fostele cadre militare active, îndepărtate abuziv din armată după 23 august 1944
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind reparaţiile morale şi materiale pentru fostele cadre militare active, îndepărtate abuziv din armată după 23 august 1944, trimis cu adresa nr. PL.x.531 din 2 noiembrie 2009 şi înregistrat cu nr. 31/982 din 3 noiembrie 2009.
Senatul, în calitate de primă Cameră sesizată, a adoptat proiectul de lege în şedinţa din 27 octombrie 2009.
Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi cu art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare.

Proiectul de lege are ca obiect de reglementare acordarea unor reparaţii morale şi materiale pentru fostele cadre militare active care au fost îndepărtate abuziv din armată (trecute în rezervă sau direct în retragere) după 23 august 1944, din considerente politice, religioase, etnice sau sociale.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut proiectul de lege  în şedinţa din 10 noiembrie  2009.

Membrii comisiei au examinat proiectul de lege supus avizării, expunerea de motive, punctul de vedere al Guvernului nr.1521 din 15 iunie 2009, care nu susţine adoptarea acestui proiect de lege în forma prezentată, precum şi avizul favorabil, cu observaţii şi propuneri, al Consiliului Legislativ, aviz cu nr.473 din 12 mai 2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind reparaţiile morale şi materiale pentru fostele cadre militare active, îndepărtate abuziv din armată după 23 august 1944.

În raport de obiectul şi conţinutul reglementării,  proiectul de lege  face parte din categoria legilor ordinare. 
                        PREŞEDINTE,                              SECRETAR,
                        Daniel Buda                                   Gabriel Andronache

Consilier,

Rodica Penescu

